Awar n Arebbi s Tmazight n Arrif
Ṯarifiṯ
Vous êtes ici
Lkitab n Siḏna Luqa ḏ amƹacar n arrasul Bulus s ṯmaziɣṯ n Arrif (Ṯarifiṯ)
Lʼinjil ɣares ṯnayen n yisemawen, qqaren-as Lʼinjil ƹaweḏ qqaren-as Ȓƹaheḏ ḏ jḏiḏ. Lʼinjil ḏayes 27 n ssuraṯ. Ssura wis ṯȓaṯa yuri-t Siḏna Luqa, ṯtarjem ḏanita s ṯmaziɣṯ n Arrif, iƹni ṯarifiṯ. Min iƹna Siḏna Luqa? Netta ḏ ijjen zi ȓmuminin imezwura n Siḏna Ƹisa. Netta ḏ aḍbib ḏ ameddukeȓ n arrasul Bulus, itsafar akiḏes ḏi ȓxeḏmeṯ nnes. Ṯeqqar Ssura n Siḏna Luqa ḏeg wuḏem wis 1 zi lʼaya 26 aȓ 35: Wami Ilizabet ṯeǧa ḏi char wis setta, issekk Arebbi Jibril ɣar ij n ṯendint ḏi Ljalil qqaren-as Nnaṣira. Iruḥ ɣar ij n ṯeƹzrect qqaren-as Maryam, kiḏ igga zzujiya ij n uryaz zi ddurriṯ n Dawud qqaren-as Yusef. Yuḏef ɣares lmalaʼika inna-as: "Sȓam xam, ya ṯenni iy xef irḍa Arebbi, Siḏi Arebbi akiḏem." Ḏinni ṯnexȓeƹ Maryam wami ṯesȓa i wawaȓ-a n lmalaʼika. Ṯenna ḏeg yixef nnes mant ȓmaƹna n sȓam-a? Inna-as lmalaʼika: "War teggweḏ, a Maryam, xam arḍa n Arebbi! Aḏ teysiḏ aƹeddis, aḏ tejjeḏ ij n uḥenjir aṯ tsemmiḏ Ƹisa. Aḏ yiȓi ḏ ameqqran, ataf tȓaɣan-as mmis n wenni yuƹȓan. Aḏas yuc Siḏi Arebbi nnes lƹarc n jeddis Dawud. Aḏ iḥkem x ccaƹb n Yaƹqub i ȓebda, ȓmulk nnes ƹemmarṣ aḏ ifna." Ṯenna-as Maryam i lmalaʼika: "Mammec manaya? Qa nec ḏ ṯaƹzrect." Ijaweb-it lmalaʼika nni: "Axam d ihwa Arruḥ iqedsen, jjehḏ n wenni yuƹȓan axam igg ṯiȓi. S manaya aḥenjir iqedsen iy ɣa ṯejjeḏ ataf tȓaɣan-as Mmis n Arebbi. Ɣer niɣ ṣenneṭ swadday i wawaȓen nneɣnit n Arebbi iy d yusin ḏi Ssura n Siḏna Luqa.
Droits d'auteur © 2022, Awar n Arebbi s Tmazight n Arrif
kab_Latn crh_Latn fra_Latn kab_Latn kab_Latn kab_Latn